पाएं अपने शहर की ताज़ा ख़बरें और फ्री ई-पेपरडाउनलोड करें
बीसीसीआई ने आईपीएल में सट्टेबाजी के आरोप में फंसे राजस्थान रॉयल्स के सह मालिक और अभिनेत्री शिल्पा शेट्टी के पति राज कुंद्रा को क्रिकेट से जुड़ी गतिविधियों से निलंबित कर दिया है.
बीसीसीआई वर्किंग कमेटी की रविवार को हुई आपात बैठक में ये फ़ैसला किया गया. कुंद्रा को जांच पूरी होने तक सस्पेंड किया गया है.
पिछले दिनों दिल्ली पुलिस ने कुंद्रा से कई घंटों तक पूछताछ की थी. पुलिस आयुक्त नीरज कुमार ने दावा किया था कुंद्रा ने पूछताछ में अपनी टीम पर सट्टा लगाने की बात कबूली है.
पुलिस के अनुसार कुंद्रा अपने एक मित्र के जरिए अपनी टीम पर सट्टा लगाते थे. कुंद्रा का पासपोर्ट जब्त कर लिया गया था.किनारा
आईपीएल फ्रेंचाइजी राजस्थान रॉयल्स ने खुद को कुंद्रा से पूरी तरह अलग कर लिया था. रॉयल्स ने एक बयान में कहा था कि कुंद्रा एक अल्पमत शेयरधारक हैं और यदि वह गुनाहगार साबित होते हैं तो उन्हें फ्रेंचाइजी से निलंबित कर दिया जाएगा और उनके शेयर जब्त कर लिए जाएंगे.
राजस्थान रॉयल्स के तीन खिलाड़ियों श्रीसंत, अंकित चव्हाण और अजीत चंडिला को आईपीएल में स्पॉट फिक्सिंग के आरोप में पिछले दिनों गिरफ्तार किया था.
इसके अलावा चेन्नई सुपरकिंग्स के आला अधिकारी गुरुनाथ मेयप्पन और फिल्मों में काम कर चुके विंदू दारा सिंह को भी गिरफ्तार किया गया था. हालांकि बाद में उन्हें जमानत मिल गई.
अपने दामाद मेयप्पन का नाम आने के बाद बीसीसीआई के अध्यक्ष एन श्रीनिवासन ने जांच पूरी होने तक खुद को बोर्ड के दैनिक कामकाज से अलग होने का फैसला किया था. उनकी जगह जगमोहन डालमिया कामकाज देख रहे हैं.
(बीबीसी हिन्दी के एंड्रॉएड के लिए आप यहां क्लिक करें. आप हमें फ़ेसबुक और ट्विटर पर फ़ॉलो भी कर सकते हैं.)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn